ROMÂNIA                                                                                    Se aprobă

JUDEŢUL TIMIŞ                                                                           Primar

PRIMĂRIA TIMIŞOARA                                           Dr. ing. Gheorghe Ciuhandu

DIRECŢIA TEHNICĂ

NR................................../V/.............................................

  REFERAT
  
Privind acordarea înlesnirilor la transportul în comun de persoane în municipiul Timişoara în anul 2004

Având în vedere:


- derularea în continuare a investiţiei “Modernizarea infrastructurii la transportul în comun cu tramvaiul în municipiul Timişoara” care grevează bugetul local alocat transportului în comun şi în anul 2004;


- celelalte obiective de investiţii referitoare la transportul în comun cu finanţare din bugetul local;


- reducerile şi gratuităţile legale cuprinse în:


a) Legea 42/1990, art.10, lit. j pentru cinstirea eroilor martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din Decembrie 1989, republicată;


b) Legea 44/1994, art15, lit. b privind veteranii de război, precum şi unele drepturi ale invalizilor şi văduvelor de război;



c) Decretul Lege 118/1990, art. 6, alin. 2, lit. b privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi cele deportate în străinatate ori constituite în prizonieri, republicată;


d) Legea 4/1995, art. 10 privind donarea de sânge şi plasmă;



e)  O.G. nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive entice, aprobată cu modificări prin Legea nr. 189/2000, precum şi modificările şi completările ulterioare cuprinse în Legea 309/2002, privind recunoaşterea  şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950 – 1961;


f) Solicitarea nr. ____________________, transmisă de Serviciul Maltez din România, filiala Timişoara;



g) Solicitarea nr.______________________, transmisă de Uniunea Generala a Pensionarilor din România, filiala din Timişoara şi Consiliul Persoanelor Vârstnice din Timişoara;  

Pentru a avea un control asupra situaţiei abonamentelor eliberate, nu se propune gratuitate la transportul urban de călători, ci reducere cu 95% a costului abonamentelor.


 Având în vedere cele prezentate mai sus, Biroul Transport, din cadrul PMT, propune acordarea următoarelor reduceri şi gratuităţi la transportul în comun de persoane în municipiul Timişoara pentru anul 2004: 


- se reduce cu 95% costul abonamentelor pe mijloacele de transport în comun în municipiul Timişoara, pentru pensionarii cu domiciliul în Timişoara având un venit lunar mai mic de 1.500.000 lei.


  
- se reduce cu 95% costul abonamentelor pe mijloacele de transport în comun în municipiul Timişoara, pentru persoanele cu domiciliul în Timişoara având vârsta peste 70 de ani, având un venit lunar mai mic de 4.000.000 lei.

 - se reduce cu 50% costul abonamentelor pe mijloacele de transport în comun în municipiul Timişoara, pentru pensionarii cu domiciliul în Timişoara având un venit lunar cuprins între  1.500.000 - 2.500.000 lei.

- se acordă reducere cu 50% a costului abonamentelor pe mijloacele de transport în comun în municipiul Timişoara, pentru fiecare donare efectiva, pe o perioada de doua luni, donatorilor onorifici de sânge şi plasmă.


- se acordă gratuitate pe mijloacele de transport în comun pe raza municipiului Timişoara, beneficiarilor Legii nr. 42/1990, Legii nr. 44/1994, Decretului Lege nr. 118/1990, O.G. nr. 105/1999, Legii 189/2000, Legii nr. 309/2002


- se acordă gratuitate la costul abonamentelor la transportul în comun unui număr de 10 activişti sociali care deservesc Uniunea Pensionarilor din România, filiala Timiş, Consiliul Persoanelor Vârstnice, filiala Timişoara şi Casa de Ajutor Reciproc a Pensionarilor, cuprinşi în Anexa 1.


Pensionarii cuprinşi în Anexa 2 care deşi au domiciliul în Timişoara, vârsta peste 70 de ani şi un venit lunar mai mic de 4.000.000 lei sunt imobilizaţi din motive de sănătate, şi li se acorda asistenţa la domiciliu.


Reducerea de care ar beneficia aceste persoane, se acordă unui număr de 34 angajaţi ai Serviciului de Ajutor Maltez din România, filiala Timişoara, care le acordă asistenţa la domiciliu şi care sunt cuprinşi în Anexa 1/2.


- se acordă reducere cu 95% a costului abonamentelor pe mijloacele de transport în comun în municipiul Timişoara, persoanelor care nu au calitatea de pensionar şi nu realizează nici un fel de venit prin forţe proprii, care depaşesc vârsta de 70 de ani şi au domiciliul în municipiul Timişoara.



De prevederile prezentului articol beneficiază şi persoanele care au împlinit vârsta de 60 ani şi sunt în evidenţa Primăriei Municipiului Timişoara, ca beneficiari ai Legii nr. 416/2001, privind venitul minim garantat.


Reducerile menţionate la aliniatul precedent se acordă în baza buletinului de identitate şi a unei declaraţii pe propria răspundere, din care să rezulte că persoanele în cauză nu sunt încadrate în muncă, nu realizează nici un fel de venituri şi nu deţin teren în proprietate sau în folosinţă. 


Pentru persoanele aflate în evidenţa Primăriei, care au împlinit vârsta de 60 ani şi sunt beneficiari ai Legii nr. 416/2001, privind venitul minim garantat, se solicită şi adeverinţă din partea Primăriei.


- se acordă reducere de 20% la costul abonamentelor pe mijloacele de transport în comun în municipiul Timişoara, pe o linie sau două linii, elevilor şi studenţilor care frecventeaza instiuţiile de învăţământ din municipiul Timişoara. Reducerile se vor acorda pe baza carnetului de elev sau a carnetului de student vizat la zi.


Regia Autonoma de Transport Timişoara are obligaţia de a verifica până în data de 5 a lunii în curs, pentru luna precedenta, situaţia persoanelor decedate la Biroul Decese din cadrul Primariei, în vederea actualizării decontului de subvenţii privind reducerile acordate mai sus.


Gratuităţile şi reducerile acordate la transportul urban de călători se vor acorda pâna la concordanţa sumelor aprobate prin bugetul local.


Sumele reprezentând amortizarea mijloacelor fixe aferente subvenţiilor acordate pentru reduceri şi gratuităţi în anul 2004 vor putea fi utilizate numai pentru cheltuieli în vederea dotării cu mijloace de transport în comun.
CONSILIER SUPERIOR,                                  CONSILIER SUPERIOR,

                  CULIŢĂ CHIŞ                                                MIHAI DRAGOMIR

RED. M.D.

DACT. C.C.

Sumele reprezentând amortizarea mijloacelor fixe aferente subvenţiilor acordate pentru reduceri şi gratuităţi în anul 2004 vor putea fi utilizate numai pentru cheltuieli în vederea dotării cu mijloace de transport în comun.

